open-index/open-wikipedia-markdown huggingface dataset:
டி. ஆர். சுப்ரமணியம்

**டிஆர்எஸ்** என்று பிரபலமாக அறியப்படும் பேராசிரியர் **டி. ஆர். சுப்பிரமணியம்** (*T. R. Subramaniam*) (20 செப்டம்பர் 1929 - 4 அக்டோபர் 2013) பாரம்பரிய கருநாடக இசைப் பாடகர் ஆவார். இவர் வழக்கத்திற்கு மாறான மற்றும் ஜனரஞ்சகமான உத்திகளை, குறிப்பாக பல்லவியில், இசையமைப்பின் உன்னதமான தன்மையில் சமரசம் செய்து கொள்ளாமல் பாடினார். ஏற்றுக்கொள்ளப்படுமா இல்லையா என்பதைப் பொருட்படுத்தாமல் புதிய வழிகளை ஆராய்வதில் இவரது விருப்பத்திற்காக பிரபலமானார். இவரது இசை நிகழ்ச்சிகள் மிகவும் விரும்பப்பட்டன. ஆசிரியராகவும் இவர் மிகவும் நேசிக்கப்பட்டார். இசையில் இரட்டை முனைவர் பட்டம் பெற்றுள்ளார்.

## ஆரம்ப நாட்களும் கல்வியும்
சுப்ரமணியம் ஒரு பெரிய நடுத்தர குடும்பத்தில் பிறந்தார். இவருக்கு ஏழு சகோதரிகளும் இரண்டு சகோதரர்களும் இருந்தனர். இவரின் தந்தை, ராசகோபால ஐயர், இந்தியன் மியூச்சுவல் லைஃப் இன்சூரன்ஸ் லிமிடெட் நிறுவனத்தில் பணிபுரிந்து, அடிக்கடி இடமாற்றம் செய்யப்பட்டார். கருநாடக சங்கீதத்தில் ஆழ்ந்த ஈடுபாடு கொண்டவராக இருந்த அவர், அடிக்கடி இசைக்கலைஞர்களை தனது இல்லத்திற்கு அழைத்து விருந்தளித்தார். மதுரை மணி ஐயர், செம்மங்குடி சீனிவாச ஐயர், அரியக்குடி இராமானுஜ ஐயங்கார் போன்ற பிரமுகர்கள் இவர்களது இல்லத்திற்கு வந்து இசைக்கச்சேரிகளை நிகழ்த்தினர். தந்தையின் மாற்றத்தக்க வேலையின் காரணமாக, பிள்ளைகள் மயிலாடுதுறை, கும்பகோணம் மற்றும் திருநெல்வேலி போன்ற பல ஊர்களில் பள்ளிப்படிப்பைப் பெற்றனர். சுப்ரமணியம் மாயவரத்தில் பூச்சி சீனிவாச ஐயங்காரின் சீடரான சிவராம ஐயரிடம் கற்றுக்கொண்டார். திருநெல்வேலியில், ஏ. டி. ராசகோபால ஐயர் மற்றும் பெருங்குளம் 'கவை' சீதாராம பாகவதர் ஆகியோர் இவரது ஆசிரியர்கள். இவரது மூத்த சகோதரி ராதாவும் வீட்டிலேயே படித்தார்.

இவருக்கு சுமார் 19 வயதாக இருந்தபோது, மெட்ராஸ் அகாடமியில் நடந்த பாடல் போட்டியில் சுப்ரமணியம் தனது பாணியில் பாடி முதல் இடத்தைப் பெற்றார். எந்த ராகத்திலும் தாளத்திலும் தனனால் பாடமுடியும் என்று நடுவர்களிடம் கூறியதையடுத்து மிகவும் சிக்கலான சங்கீர்ண நடை தாளமான முகரி ராகத்தில் பாடும்படி நடுவர்கள் கேட்டுக் கொண்டனர். குறையில்லாமல் பாடி, முதலிடம் பெற்றார்.

இவர் பன்மொழிப் புலமையாளர். தியாகராஜர் இயற்றிய கிருதிகளைப் பாடும்போது தெலுங்கில் இவரது புலமை வெளிப்பட்டது.

## விருதுகள்
சென்னை, மியூசிக் அகாதெமி இவருக்கு கலா ஆச்சார்யா என்ற பட்டம் அளித்தது.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:கருநாடக இசைப் பாடகர்கள்
பகுப்பு:2013 இறப்புகள்
பகுப்பு:1929 பிறப்புகள்
மேவாரின் ஜெய் சிங்

**ஜெய் சிங்** (*Jai Singh of Mewar*)  (5 டிசம்பர் 1653 - 23 செப்டம்பர் 1698), 1680 முதல் 1698 வரை ஆட்சி செய்த மேவார் இராச்சியத்தின் மகாராணா ஆவார். இவர் முதலாம் மகாராணா முதலாம் ராஜ் சிங்கின் மகன். ஜெய் சிங் முகலாய பேரரசர் ஔரங்கசீப்பிற்கு எதிராக தொடர்ச்சியான போர்களை நடத்தினார். 1680-81 இல், இவர் தனது தளபதியான தயாள்தாஸை மால்வாவிற்கு அனுப்பினார். தயாள்தாஸ் தார் மற்றும் மாண்டுவை ஆக்கிரமித்து, அந்த நகரங்களை சூறையாடினார். மேலும், முகலாய இராணுவத்திற்கு எதிராக தொடர்ச்சியான போர்களை நடத்தினார். ஜெய் சிங் ஆம்பரின் கச்சவா இளவரசி தயாவதி பாய் (1650-1683) என்பவரை மணந்தார். 1685 இல் ஜெய்சமந்த் என்றும் அழைக்கப்படும் தேபார் ஏரியயைக் கட்டினார்.

ஔரங்கசீப் தனது மூன்று மகன்கள் மற்றும் மகாராணாவை விட 5 மடங்கு அதிக எண்ணிக்கையிலான இராணுவத்துடன் நடத்திய கடைசி தாக்குதலில், மகாராணா ஜெய் சிங் தனது குடிமக்களுடன் (கிராம மக்கள் உட்பட) அனைத்து உணவுப் பொருட்களையும் எடுத்துக் கொண்டு நாட்டிலுள்ள கிணறுகளின் தண்ணீரை பாழ்படுத்திவிட்டு பிறகு வெவ்வேறு குகைகளின் கீழ் தஞ்சம் புகுந்தார். ஔரங்கசீப் கிராமங்களைத் தாக்கியபோது, அவர் கொள்ளையடிக்க எதுவும் இருக்கவில்லை.

## சான்றுகள்

பகுப்பு:1653 பிறப்புகள்
பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
இரண்டாம் அமர் சிங்

**இரண்டாம் அமர் சிங்** (*Amar Singh I*I)   (3 அக்டோபர் 1672 - 10 டிசம்பர் 1710) உதய்பூர் இராச்சியத்தை ஆண்ட ஆட்சியாளர் ஆவார் (ஆட்சி. 1698-1710). இவர் மகாராணா ஜெய் சிங்கின் மகன்.

## வரலாறு
மகாராணா இரண்டாம் அமர் சிங், தனது தந்தை மகாராணா ஜெய் சிங்கிற்குப் பிறகு ஆட்சிக்கு வந்தார்.அந்த சமயத்தில் ராஜபுதனம் முழுவதும் பிளவுபட்டிருந்தது. மேலும் பிரபுக்களால் ராச்சியம் சிதறடிக்கப்பட்டிருந்த தருணத்தில் மேவாரின் செழிப்புக்காக பல்வேறு சீர்திருத்தங்களை செய்தார். இவரது ஆட்சியின் போது, முகலாய சக்தி பல கிளர்ச்சிகள் மற்றும் எழுச்சிகளால் வீழ்ச்சியடைந்திருந்தது. அமர் சிங் இந்த நேரத்தை சாதகமாகப் பயன்படுத்தி முகலாயர்களுடன் ஒரு தனிப்பட்ட ஒப்பந்தம் செய்து கொண்டார். அதே நேரத்தில் இவர் ஆம்பருடன் திருமண கூட்டணி ஏற்படுத்திக் கொண்டார். இவரது மகளை ஜெய்ப்பூரைச் சேர்ந்த சவாய் ஜெய் சிங்குக்கு திருமணம் செய்து கொடுத்து அவரது நட்பை அடைந்தார். உதய்பூர், ஆம்பர் மற்றும் மேவார் ராச்சியங்கள் ஒன்றிணைந்து முகலாயருக்கு எதிராக ஒரு பெரும் கூட்டணியாக உருவானது.

ராஜபுத்திர நாடுகளுக்கு சிறப்பு விதிகள் அமைக்கப்பட்டன. அதனால் ராஜ்புதனத்தை வலுப்படுத்தவும், முகலாயருக்கு உதவியை மறுக்கவும் செய்தன. ஆயினும்கூட, அமர் சிங் மேவார் மற்றும் பிற ராஜ்புதன மாநிலங்களின் சுதந்திரத்திற்காக வலுவான முயற்சிகளுடன் போராடினார். இசுலாமிய அரசின் கீழ் வாழ்ந்த முஸ்லிமல்லாத குடிமக்கள் மீது விதிக்கப்பட்ட ஜிஸ்யாவுக்கு எதிராகவும் போராடினார்.

ஆனால் இவரது மரணத்துடன், இந்த சுதந்திரமான துணிச்சலான செயல்கள் படிப்படியாக குறைந்தன. இவர் தனது மக்களின் சுதந்திரம் மற்றும் தனது தாய்நாட்டின் செழிப்புக்காக முகலாயருக்கு எதிராக ராஜ்புதனத்தை ஒன்றிணைக்க முயன்றார்.  

## சான்றுகள்

* (see p.&nbsp;88-89; plate 51)

பகுப்பு:1710 இறப்புகள்
பகுப்பு:1672 பிறப்புகள்
பகுப்பு:இந்தியப் பேரரசர்கள்
பகுப்பு:இராஜஸ்தான் வரலாறு
உரூத்திரைட்டு

**உரூத்திரைட்டு** (*Routhierite*) என்பது  என்ற மூலக்கூற்று வாய்ப்பாட்டால் விவரிக்கப்படும் ஓர் அரிய தாலியம் சல்போசால்ட்டு கனிமமாகும்.

முதன்முதலில் 1974 ஆம் ஆண்டில் பிரெஞ்சு ஆல்ப்சு மலைத் தொடரிலுள்ள இயாசு ரூக்சு படிவுகளில் கண்டுபிடிக்கப்பட்டது. பிரெஞ்சு புவியியலாளர் பியர் உரூத்தியரை (1916-2008) நினைவு கூறும் வகையில் கனிமத்திற்கு உரூத்திரைட்டு எனப் பெயரிடப்பட்டது.  உருசியாவின் வடக்கு யூரல் மலைகள் மற்றும் கனடாவின் ஒன்டாரியோவின் தண்டர் பே மாவட்டம் ஆகிய இடங்களிலும் உரூத்திரைட்டு இருப்பது பதிவாகியுள்ளது.

பன்னாட்டு கனிமவியல் சங்கம் உரூத்திரைட்டு கனிமத்தை Rtr என்ற குறியீட்டால் அடையாளப்படுத்துகிறது.
 
## மேற்கோள்கள்

* 
*mineralatlas.com

பகுப்பு:தாலியம் கனிமங்கள்
பகுப்பு:ஆர்சனிக் கனிமங்கள்
பகுப்பு:சல்போவுப்புக் கனிமங்கள்
பகுப்பு:பாதரசக் கனிமங்கள்
பகுப்பு:சல்பைடு கனிமங்கள்
பகுப்பு:நாற்கோணவமைப்புக் கனிமங்கள்
சுர்சாகர் ஏரி

thumb|250x250px
thumb| வதோதராவில் உள்ள சுர்சாகர் ஏரி
**சுர்சாகர் ஏரி** (*Sursagar Lake*) என்பது சந்த் தலாவ் என்றும் அழைக்கப்படுகிறது. இது இந்தியாவின் குசராத்து மாநிலத்தில் வதோதரா நகரின் நடுவில் அமைந்துள்ள ஒரு ஏரியாகும். இந்த ஏரி 18ஆம் நூற்றாண்டில் கற்களால் புனரமைக்கப்பட்டது. இந்த ஏரியில் உள்ள தண்ணீர் ஆண்டு முழுவதும் அப்படியே இருக்கும். மக்கள் அமரும் வகையில் ஏரியைச் சுற்றிலும் பைஞ்சுதை சுவர் அமைக்கப்பட்டுள்ளது.

வதோதரா மகாநகர் சேவா சதனால் கட்டப்பட்ட  உயரச் சிவபெருமானின் சிலை ஏரியின் நடுவில் உள்ளது. 1996ஆம் ஆண்டு தொடங்கப்பட்ட இந்தச் சிலை அமைக்கும் பணி 2002ஆம் ஆண்டு நிறைவடைந்தது. 2023ஆம் ஆண்டு மகாசிவராத்திரி விழாவில் சிவபெருமானின் திருவுருவச் சிலைக்குப் பொன் பூசப்பட்டது . இதற்கு சுமார்  கிலோ தங்கம் பயன்படுத்தப்பட்டது. இத்தங்கத்தின் மதிப்பு சுமார் 12 கோடி இந்திய ரூபாய்கள் (பிப்ரவரி 2023 நிலவரப்படி $1,449,879.60) சிவன் சிலை மகா சிவராத்திரி அன்று விளக்குகளால் ஏற்றப்படுகிறது.

ஏரி நிரம்பினால் ஏரியிலிருந்து நீரை வெளியேற்ற நீருக்கு அடியில் பல மதவுகள் உள்ளன. ஏரியிலிருந்து வெளியேறும் நீர் விசுவாமித்திரி ஆற்றில் கலக்கிறது. இந்த ஏரி படகு சவாரிக்கு பயன்படுத்தப்படுகிறது.

2023ஆம் ஆண்டு இந்தச் சிலை மறுவடிவமைப்புக்குப் பிறகு ஏரியில் படகு சவாரி மீண்டும் தொடங்கப்பட்டது.

ஆண்டுதோறும் ஏராளமான தற்கொலைகள் இந்த ஏரியில் நடைபெறுவதாக அறியப்படுகிறது. சனவரி மற்றும் அக்டோபர் 2014க்கு இடையில், 15 தற்கொலைகள் பதிவாகியுள்ளன.

## மேற்கோள்கள்

## வெளி இணைப்புகள்

* வதோதராவுக்கு அதன் தன்மையைக் கொடுத்த கட்டிடக் கலைஞர்
* சுர்சாகரில் அழிந்து வரும் உள்கட்டமைப்பு, தண்ணீரின் தரம் பற்றி நகராட்சி நிர்வாகம் அறியவில்லை
* சுர்சாகருக்கு ரூ.24.07 கோடி புதுப்பித்தல் திட்டம்
பகுப்பு:குஜராத்திலுள்ள ஏரிகள்
பகுப்பு:Coordinates on Wikidata
நாதுராம் இராமசந்திர சக்யவார்

**நாதுராம் இராமசந்திர சக்யவார்** (*Nathuram Ramchandra Shakyawar*) இந்தியாவைச் சேர்ந்த ஓர் அரசியல்வாதியாவார். 1925 ஆம் ஆண்டு நவம்பர் மாதம் 14 ஆம் தேதியன்று இவர் பிறந்தார். சமூக சேவகராகவும் அறியப்படும் இவர் உத்தரபிரதேசத்தின் இயலான் தொகுதியிலிருந்து 7 ஆவது மக்களவையின் நாடாளுமன்ற உறுப்பினராக இருந்தார்.  மாணவராக இருந்தபோது 1942 ஆம் ஆண்டு வெள்ளையனே வெளியேறு இயக்கத்தில் பங்கேற்று சிறைக்கு அனுப்பப்பட்டார். சிறை நிரப்பும் போராட்டத்தில் பங்கேற்று மீண்டும் சிறையில் அடைக்கப்பட்டார். நாதுராம் இராமசந்திர சக்யவார் 2005 ஆம் ஆண்டு சூலை 31 ஆம் தேதியன்று  தனது 79ஆவது வயதில் இறந்தார். 

## மேற்கோள்கள்

பகுப்பு:1925 பிறப்புகள்
பகுப்பு:2005 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:உத்தரப் பிரதேச அரசியல்வாதிகள்
அம்ரித்தாரா அருவி

[வலது|thumb|300x300px| அம்ரித் தாரா நீர்வீழ்ச்சியின் காட்சி, [சிர்மிரி .]]
**அம்ரித் தாரா** *(Amrit Dhara)* என்பது இந்தியாவின் சத்தீசுகர் மாநிலத்தில் உள்ள மனேந்திரகர்-சிர்மிரி-பாரத்பூர் மாவட்டத்தில் அமைந்துள்ள ஒரு இயற்கை அருவி ஆகும். இது மகாநதி ஆற்றின் துணை நதியான ஹஸ்டியோ ஆற்றிலிருந்து உருவாகிறது. சிர்மிரியில் இருந்து 50 கி.மீ. தொலைவிலும் மற்றும் மனேந்திரகாரில் இருந்து 30 கி.மீ. தொலைவிலும் இந்த அருவியானது அமைந்துள்ளது. இந்த அருவி மனேந்திரகர்-பைகுந்த்பூர் தேசிய நெடுஞ்சாலையான என்எச் 43-இல் அமைந்துள்ளது. இந்தியாவில் சத்தீசுகரில் உள்ள மனேந்திரகர்-சிர்மிரி-பாரத்பூரில் உள்ள அம்ரித் தாராஅருவி  உயரத்தில் இருந்து விழுகிறது.

## வரலாறு
இந்த அம்ரித் தாரா அருவி, மனேந்திரகர், புனிதமான சிவன் கோவிலுக்காகவும் மிகவும் புகழ்பெற்றது. இந்த இடத்தைச் சுற்றி ஒவ்வொரு ஆண்டும் மிகவும் பிரபலமான மேளா நடத்தப்படுகிறது. இந்த மேளா 1936 ஆம் ஆண்டில் கோரியா மாநிலத்தின் அரசராக இருந்த ராமானுஜ் பிரதாப் சிங்கு டியோவால் தொடங்கப்பட்டது. மகா சிவராத்திரி  விழாவின் போது நடைபெறும் இந்த விழாவிற்கு இலட்சக்கணக்கான பக்தர்கள் வந்து செல்கின்றனர்.

இந்த அருவியானது இதைச் சுற்றியுள்ள பகுதி, மக்களுக்கு குறிப்பாக குடும்பங்களுக்கு ஒரு புகழ்பெற்ற சுற்றுலாத் தலம் ஆகும். இந்த இடத்தின் அழகு ஒவ்வொரு பார்வையாளர்களையும் மயக்குவதோடு அடிக்கடி அந்த இடத்திற்குச் செல்ல அவர்களை ஈர்க்கிறது.

## மேற்கோள்கள்

பகுப்பு:கோரியா மாவட்டம்
பகுப்பு:சத்தீஸ்கரில் உள்ள அருவிகள்
மீளாக்க வேளாண்மை

மீளாக்க வேளாண்மை (Regenerative agriculture) என்பது உணவும் வேளாண் அமைப்புகளுக்கான பாதுகாப்பும் மறுவாழ்வும் தரும் அணுகுமுறையாகும். இது மேற்பரப்பு மண் மீளுருவாக்கம் , பல்லுயிர் பெருக்கம் , ,நீர் சுழற்சியை மேம்படுத்துதல் ,  சுற்றுச்சூழல் சேவைகளை மேம்படுத்துதல் , உயிரியல் செய்முறையை ஏற்பது,  வேளாண்மையில் காலநிலை மாற்றத்தைச் சந்தித்தல், பண்ணை மண்ணின் வளத்தையும் உயிர்ப்பு ஆற்றலையும் வலுப்படுத்துதல் ஆகியவற்றில் கவனம் செலுத்துகிறது.

மீளாக்க வேளாண்மை என்பது ஒரு குறிப்பிட்ட நடைமுறை அல்ல. மாறாக , மீளாக்க வேளாண்மையை ஏற்பவர்கள் பல்வேறு பேணுந்தகவு வேளாண்மை நுட்பங்களை இணைத்து பயன்படுத்துகின்றனர். .  நடைமுறைகளில் பண்ணைக் கழிவுகளை முடிந்தவரை மறுசுழற்சி செய்தல், பண்ணைக்கு வெளியே உள்ள வாயில்களிலிருந்து உரம் ஆக்கப் பொருட்களைச் சேர்ப்பது ஆகியவை அடங்கும். .  சிறு பண்ணைகள், தோட்டங்களில் மீளாக்க வேளாண்மை பெரும்பாலும் பெர்மாகல்ச்சர், வேளாண்சூழலியல், வேளாண்காடுகள், மீளாக்கச் சூழலியல்,  சாரநிலை வடிவமைப்பு, முழுமையான மேலாண்மை போன்ற நுட்பங்களை அடிப்படையாகக் கொண்டது. பெரிய பண்ணைகளும் இத்தகைய நுட்பங்களைப் பேரளவில் பின்பற்றி வருகின்றன. மேலும் பெரும்பாலும் "உழவிலாத மற்றும் / அல்லது " குறை உழவு நடைமுறைகளைப் பயன்படுத்துகின்றன.

மண்ணின் வளம் மேம்படுவதால் , உள்ளிடல் தேவைகள் குறையக்கூடும்; மேலும் பயிர் விளைச்சல் அதிகரிக்கக்கூடும். ஏனெனில் மண் கடும் வானிலைக்கு எதிராக அதிக நெகிழ்திறனையும் குறைவான பூச்சிகள் தாக்கத்தையும் நோய்த்தொற்றுகளையும் கொண்டுள்ளது. .

மீளாக்க வேளாண்மை கரிம ஈராக்சைடை அகற்றுவதால் காலநிலை மாற்றத்தைத் தணிக்கிறது. அதாவது இது வளிமண்டலத்திலிருந்து கரிமத்தை இழுத்துப் பிரிக்கிறது. கரிம உமிழ்வைக் குறைப்பதோடு கரிமப் பிரித்தெடுத்தல் நடைமுறைகளும் வேளாண்மையில் பரவலடைந்து வருகின்றன.

## வரலாறு
### தோற்றம்
மீளாக்க வேளாண்மை என்பது பல்வேறு வெளாண்மை, சுற்றுச்சூழல் நடைமுறைகளை அடிப்படையாகக் கொண்டது , இதில் குறிப்பாக சிறும மண் இடையூறு, உரம்  தொகுப்பு நடைமுறைக்கு முதன்மை அளிக்கப்படுகிறது. .  மேனார்டு முர்ரே கடல் கனிமங்களைப் பயன்படுத்துவது போன்ற ஒத்த  எண்னக்கருக்களைக் கொண்டிருந்தார். . அவரது பணி வெப்பமண்டலப் பகுதிகளில் உழவு சாராத புதிய நடைமுறைகளுக்குத் திரும்பியது. வெட்டுதலும்  தழைக்கூளம் ருவாக்குதைல் போன்ற புதிய நடைமுறைகளுக்கு வழிவகுத்தது. .  தாள் தழைக்கூளம்  இடல் என்பது களைகளை மென்மையாக்கி , கீழுள்ள மண்ணில் ஊட்டச்சத்துக்களை சேர்க்கும் ஒரு மீளுருவாக்க வேளாண்மை நடைமுறையாகும்.

உரோடேல் நிறுவனம்1980 களின் முற்பகுதியில்  ' மீளுருவாக்கம் வேளாண்மை ' என்ற  சொல்லைப் பயன்படுத்தத் தொடங்கியது. .   உரோடேல்  வெளியீட்டு மீளாக்க வேளாண்மை நூல்வெளியீட்டுக் கழகத்தை உருவாக்கியது.  இது 1987  ஆம், 1988 ஆம் ஆண்டுகளில்  மீலாக்க வேளாண்மை நூல்களை வெளியிடத் தொடங்கியது. Rodale Publishing formed the Regenerative Agriculture Association, which began publishing regenerative agriculture books in 1987 and 1988.

## மேற்கோள்கள்

## வெளி இணைப்புகள்

* Regenerative Success
* Can more sustainable agricultural practices be utilized
* Learning from Nature 
*
*"Regenerative Agriculture". Regeneration.org. 2021.
* VicNoTill at Horsham, Victoria. No-Till Regenerative Farming Systems Australia.
செங்குன்னம்

**செங்குன்னம்** (*Sengunam*) என்பது இந்தியாவின் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள ஒரு கிராமம் ஆகும். இது பெரம்பலூர் வட்டத்தில் அமைந்துள்ளது.

## மக்கள்தொகை
செங்குன்னம் கிராமத்தின் மக்கள் தொகை 4621 ஆகும். இதில் 2319 பேர் ஆண்கள் மற்றும் 2302 பேர் பெண்கள் ஆவர். செங்குன்னம் கிராமத்தின் சராசரி பாலின விகிதம் 993 ஆகும். இது தமிழ்நாடு மாநில சராசரியான 996ஐ விடக் குறைவு. தமிழ்நாட்டை விட செங்குன்னம் கிராமத்தில் கல்வியறிவு விகிதம் குறைவாக உள்ளது. 2011-ல், செங்குன்னம் கிராமத்தின் கல்வியறிவு விகிதம் 70.80% ஆக இருந்தது. இது தமிழ்நாட்டின் கல்வியறிவு விகிதமான 80.09% விடக் குறைவு. செங்குணத்தில் ஆண்களின் கல்வியறிவு 79.39% ஆகவும், பெண்களின் கல்வியறிவு விகிதம் 62.15% ஆகவும் உள்ளது.

## மேற்கோள்கள்

பகுப்பு:பெரம்பலூர் மாவட்டத்திலுள்ள கிராமங்கள்
பகுப்பு:Coordinates on Wikidata
வெய் சாவ்டாங் அருவி

**வெய் சாவ்டாங் அருவி** (*Wei Sawdong Falls*) மேகாலயாவின் சிரபுஞ்சியில் அமைந்துள்ள மூன்று அடுக்கு  அருவியாகும். 

## அமைவிடம்
இந்த அருவி கிழக்கு காசி மலைகள் மாவட்டத்தில் சில்லாங்கிலிருந்து தென்மேற்கே 60 கிமீ தொலைவில் அமைந்துள்ளது. மேலும், இது மற்றொரு பெரிய அருவியான டெயின்த்லென் அருவிக்கு அருகாமையில் உள்ளது. வெய் சாவ்டாங் என்ற பெயர் உள்நாட்டில் பேசப்படும் காசி மொழியிலிருந்து வந்தது ( *வெய்* - ஒரு குளத்தை ஒத்திருக்கிறது, *சாடாங்* - சதுர வடிவமானது).

வெய் சாவ்டாங்கை அணுகுவது கடினம், மேலும் அருவிக்கான மலையேற்றப் பாதை வெளியில் அமைந்தும் பின்பக்கமாகச் செல்லும் பாதை சவாலானதாக உள்ளது. இந்த அருவியானது குறிப்பாக நீலமும் பச்சையும் கலந்த, படிகத்தெளிவான நீருக்காக நன்கு அறியப்படுகின்றது.
 

## படக்காட்சியகம்

## மேற்கோள்கள்

பகுப்பு:மேகாலயாவில் உள்ள அருவிகள்
கோகிமா சட்டக் கல்லூரி

பகுப்பு:இந்தியச் சட்டப் பல்கலைக்கழகங்களும் கல்லூரிகளும்
**கோகிமா சட்டக் கல்லூரி** (*Kohima Law College*) என்பது இந்தியாவின் நாகாலாந்தின் கோகிமாவில் உள்ள சட்டக் கல்வியை வழங்கும் நிறுவனம் ஆகும். இது 1975ஆம் ஆண்டு நிறுவப்பட்டது. இந்த கல்லூரி நாகாலாந்து பல்கலைக்கழகத்துடன் இணைக்கப்பட்டுள்ளது. இந்த கல்லூரி இந்திய வழக்குரைஞர் கழகத்தினால் அங்கீகரிக்கப்பட்டது.

## படிப்புகள்
இக்கல்லூரி மூன்று வருட இளநிலை சட்டப் படிப்பை வழங்குகிறது.

## மேற்கோள்கள்

பகுப்பு:Coordinates on Wikidata
பகுப்பு:நாகாலாந்தில் உள்ள பல்கலைக்கழகங்களும் கல்லூரிகளும்
மகரிசி தயானந்த் சட்டக் கல்லூரி

**மகரிசி தயானந்த் சட்டக் கல்லூரி** (*Maharshi Dayanand Law College*) என்பது இந்தியாவின் இராசத்தானின் செய்ப்பூரில் அமைந்துள்ள ஒரு சட்டக் கல்லூரி ஆகும். இக்கல்லூரி 2003-ல் நிறுவப்பட்டு செய்ப்பூர் இராசத்தான் பல்கலைக்கழகத்துடன் இணைக்கப்பட்டுள்ளது. இக்கல்லூரிக்கு இந்திய வழக்குரைஞர் கழகம் ஒப்புதல் அளித்துள்ளது. தி இந்தியன் வயரின் கூற்றுப்படி, மகரிசி தயானந்த் சட்டக் கல்லூரி இந்தியாவில் 9வது மிகவும் பிரபலமானது. இக்கல்லூரி 3 ஆண்டு இளங்கலைச் சட்டப் படிப்பினை வழங்குகிறது.

## மேற்கோள்கள்

பகுப்பு:ஜெய்ப்பூர் மாவட்டம்
பகுப்பு:இந்தியச் சட்டப் பல்கலைக்கழகங்களும் கல்லூரிகளும்
தேசியச் சட்டப் படிப்பிற்கான இந்தியப் பல்கலைக்கழகம்

**தேசிய சட்டப் படிப்புக்கான இந்தியப் பல்கலைக்கழகம்** (*National Law School of India University *(*NLSIU*), (சுருக்கமாக:*National Law School* *(NLS)*),  இந்தியாவின் கர்நாடகா மாநிலத்தின் தலைநகரான பெங்களூரில் அமைந்துள்ளது. 
## சேர்க்கை
+2 முடித்தவர்களுக்கான ஐந்தாண்டு சட்டப் படிப்பு சேர்க்கை, பொது சட்ட நுழைவுத் தேர்வு (Common Law Admission Test) மூலமும்; மூன்றாண்டு பட்டப்படிப்பு முடித்தவர்களுக்கு CLAT-UG தேர்வு மூலம் இளநிலை சட்டப் படிப்பில் சேர்க்கப்படுகின்றனர்.

2020ம் ஆண்டிலிருந்து இப்பல்கலைக்கழகம் ஐந்தாண்டு மற்றும் மூன்றாண்டு இளநில பட்டப் படிப்புகளுக்கும், ஈராண்டு முதுநிலை பட்டப் படிப்புகளுக்கும் தனியாக தேசியச் சட்ட நுழைவுத் தேர்வுகள் National Law Aptitude Test (NLAT) நடத்தியது. பின்னர் இந்திய உச்ச நீதிமன்றத் தீர்ப்பால் நிறுத்தி வைக்கப்பட்டது.

முதுநிலை சட்டப் படிப்புகள் Master of Laws (LL.M), மூன்றாண்டு சட்டப்படிப்புகள் மற்றும் சட்ட முனைவர் படிப்புகளுக்கான சேர்க்கை, பொது சட்ட நுழைவுத் தேர்வுகள் மூலம் நடைபெறுகிறது.  

## அடிக்குறிப்புகள்

## மேற்கோள்கள்

## வெளி இணைப்புகள்
 
* 
* 
* 
* 

பகுப்பு:கர்நாடகப் பல்கலைக்கழகங்களும் கல்லூரிகளும்
பகுப்பு:இந்தியாவில் சட்டக் கல்வி
பகுப்பு:பெங்களூர்
பகுப்பு:இந்தியாவில் கல்வி
பகுப்பு:இந்தியச் சட்டப் பல்கலைக்கழகங்களும் கல்லூரிகளும்
டாக்டர் பீம்ராவ் அம்பேத்கர் சட்டப் பல்கலைக்கழகம்

**டாக்டர் பீம்ராவ் அம்பேத்கர் சட்டப் பல்கலைக்கழகம்** (**அசப ஜெய்ப்பூர்**)(*Dr. Bhimrao Ambedkar Law University*) என்பது இந்திய மாநிலமான இராசத்தானின் தலைநகரான செய்ப்பூரில் உள்ள சட்டப் படிப்பில் நிபுணத்துவம் பெற்ற ஒரு குடியிருப்பு பல்கலைக்கழகமாகும். இது டாக்டர் பீம்ராவ் அம்பேத்கர் சட்டப் பல்கலைக்கழக மசோதா, 2019 மூலம் நிறுவப்பட்டது. இப்பல்கலைக்கழக சட்டம் பிப்ரவரி 2019-ல் இராசத்தான் சட்டமன்றத்தால் நிறைவேற்றப்பட்டு 26 பிப்ரவரி 2019 அன்று அறிவிக்கப்பட்டது. பிப்ரவரி 2020-ல், பல்கலைக்கழக மானியக் குழுவின் கூடுதல் செயலாளரும், இராசத்தான் பல்கலைக்கழகத்தின் முன்னாள் துணைவேந்தருமான தேவ் ஸ்வரூப் இப்பல்கலைக்கழகத்தின் முதல் துணைவேந்தராக நியமிக்கப்பட்டார். இந்திய அறிஞரும், சமூக சீர்திருத்தவாதியும், இந்திய அரசியலமைப்பின் சிற்பியுமான பீம்ராவ் அம்பேத்கர் நினைவாக இப்பல்கலைக்கழகம் பெயரிடப்பட்டது. இந்த பல்கலைக்கழகம் இந்திய வழக்குரைஞர் கழகத்தினால் அங்கீகரிக்கப்பட்டுள்ளது..

## மேற்கோள்கள்

## வெளி இணைப்புகள்
* 

பகுப்பு:இந்தியச் சட்டப் பல்கலைக்கழகங்களும் கல்லூரிகளும்
குருநாகல் தொடருந்து நிலையம்

**குருநாகல் தொடருந்து நிலையம்** ( ) இலங்கையின் வடமேற்கு மாகாணத்தில் உள்ள குருநாகல் மாவட்டத்தில் அமைந்துள்ள ஒரு முக்கிய தொடருந்து நிலையமாகும். கடல் மட்டத்திலிருந்து  உயரத்தில், வடக்குப் பாதையில் 5வது நிலையமாகவும் கொழும்பு கோட்டை தொடருந்து நிலையத்திலிருந்து  39வது ரயில் நிலையமாகவும்   அமைந்துள்ளது. இது குருநாகல் நகர மையத்திலிருந்து  தொலைவில் அமைந்துள்ளது.

இந்த நிலையம் பல தொடருந்துகளுக்கான முனையமாக செயல்படுகிறது.  வடக்குப் பாதை, திருகோணமலை மற்றும் மட்டக்களப்பு பாதைகளில் இயங்கும் அனைத்து தொடருந்துகளும் இந்த நிலையத்தில் நிறுத்தப்படுகின்றன. இருப்பினும் சில நகர்சேர் கடுகதி தொடருந்துகள் நிலையத்தில் நிற்பதில்லை. இந்த நிலையத்தில் பல கடந்து செல்லும் சுழல்கள் அல்லது பக்கவாட்டுகளுடன் ஒரு தளமும் தொடருந்துகளை மாற்றுவதற்கு வசதியாக குறுக்கு வளையப் பாதையும் உள்ளது.

## வரலாறு
1891 இல் வெளியிடப்பட்ட *யாழ்பாண ரயில்வே ஆணைக்குழுவின்* அறிக்கை பொல்காவலையிலிருந்து குருநாகல் வரை புதிய தொடருந்துப் பாதையை (தற்போது வடக்குப் பாதை என அழைக்கப்படுகிறது) அமைப்பதற்கும் யாழ்ப்பாணத்திற்கான ஒரு பாதையின் சாத்தியப்பாட்டைப் பரிசீலிக்கவும் பரிந்துரைத்தது. இந்த பாதை பொல்காவலை சந்தியில் *[[முதன்மைத் தொடருந்துப் பாதை (இலங்கை)|முதன்மைப் பாதையுடன்]]* இணைவதோடு, தலைநகர் கொழும்புக்கு தொடருந்துகளை இயக்க உதவும். 1892 ஆம் ஆண்டு இந்த பாதையை அமைப்பதற்கான அனுமதி வழங்கப்பட்டது. குருநாகலுக்கு புதிய பாதை 14 பெப்ரவரி 1894 அன்று ஆளுநர் சர் ஆர்தர் எலிபேங்க் ஹெவ்லாக் அவர்களால் உத்தியோகபூர்வமாகத் திறந்து வைக்கப்பட்டது.  வடக்குப் பாதையின் எஞ்சிய பகுதியின் கட்டுமானம் தொடர்ந்தது. 1905 ஆகஸ்ட் 1 அன்று, கொழும்பில் இருந்து முதல் தொடருந்து யாழ்ப்பாணம் தொடருந்து நிலையத்தை வந்தடைந்தது. 

## வழித்தடம்

## மேற்கோள்கள்

பகுப்பு:Coordinates on Wikidata
பகுப்பு:குருணாகல் மாவட்டத்தில் உள்ள தொடருந்து நிலையங்கள்
அனந்தபூர் போர் (1682)

**அனந்தபூர் போர்** (*Battle of Anandpur*) குரு கோவிந்த் சிங் தலைமையிலான சீக்கியப் படைகளுக்கும், பீம் சந்த் (கஹ்லூர்) தலைமையிலான கலூர் படைகளுக்கும் போர் நடைபெற்றது. குரு கோவிந்த் சிங் நடத்திய முதல் போர் இதுவாகும்.

## பின்னணி மற்றும் போர்
கலூரின் ஆட்சியாளரான பீம் சந்த், தனது தலைநகருக்கு அருகில் பெரிய அளவில் சீக்கியர்களின் கூட்டங்கள் மற்றும் போர் போன்ற நடவடிக்கைகள் பிடிக்கவில்லை.  இறையாண்மையின் அடையாளமான பல விடயங்களை குரு கோவிந்தன் செய்தது அவருக்குப் பிடிக்கவில்லை.  இந்த நடைமுறைக்கு அரசர் எதிர்ப்பு தெரிவித்தார். குரு கோவிந்த் சிங் இதைப் புறக்கணித்துத் தன் செயல்பாடுகளைத் தொடர்ந்தார்.   இது 1682 ஆம் ஆண்டில் அனந்தபூர் போருக்கு வழிவகுத்தது. பீம் சந்த் கடனைத் திருப்பிச் செலுத்தக்கூடாது என்ற வெளிப்படையான நோக்கத்துடன் கடனாக யானைகள் மற்றும் கூடாரங்களைக் கோரினார். அவரது எண்ணத்தை அறிந்த குரு கடன் கொடுக்க மறுத்துவிட்டார். இதனால் பீம் சந்த் அனந்தபூர் மீது தாக்குதல் நடத்தினார். அப்போது குரு கோவிந்த் ராயின் வயது 16 மட்டுமே.  பீம் சந்த் மற்றும் அவரது ஆட்கள் சீக்கியர்களால் தோற்கடிக்கப்பட்டனர்.

## விளைவு
கலூரின் குருவிற்கும் பீம் சந்துக்கும் இடையிலான உறவுகள் பதட்டமாகவே இருந்தன. போருக்குப் பிறகு அடிக்கடி மோதல்கள் நிகழ்ந்தன.  எனவே, குருவுக்கு எதிராக மற்றொரு பிரச்சாரத்தைத் தொடங்க காங்க்ரா மற்றும் குலேரின் மன்னருடன் அவர் திட்டமிட்டார். அவர்கள் 1685 இன் தொடக்கத்தில் அனந்தபூரைத் தாக்கினர், ஆனால் அவர்கள் விரட்டப்பட்டனர். 

## மேலும் பார்க்கவும்

* நிஹாங்

## மேற்கோள்கள்

பகுப்பு:இந்திய வரலாறு
இமாச்சலப் பிரதேச தேசிய சட்டப் பல்கலைக்கழகம்

**இமாச்சலப் பிரதேச தேசிய சட்டப் பல்கலைக்கழகம்** (*Himachal Pradesh National Law University*) என்பது இந்தியப் பொதுச் சட்டப் பள்ளி மற்றும் இந்தியாவின் இமாச்சலப் பிரதேசத்தின் சிம்லாவில் அமைந்துள்ள தேசிய சட்டப் பல்கலைக்கழகம் ஆகும். இது இந்தியாவில் நிறுவப்பட்ட 20வது தேசிய சட்டப் பல்கலைக்கழகம் ஆகும். இப்பல்கலைக்கழகத்தினை சிம்லாவில் உள்ள இமாச்சல பிரதேசத்தின் உயர் நீதிமன்றம் நிர்வகிக்கின்றது.

## மேலும் பார்க்கவும்

* இந்திய தேசிய சட்டப் பல்கலைக்கழகங்கள்

## மேற்கோள்கள்

பகுப்பு:Coordinates on Wikidata
பகுப்பு:இந்தியச் சட்டப் பல்கலைக்கழகங்களும் கல்லூரிகளும்
கோட்டா வம்சம்

**கோட்டா வம்சம்** (*Kota Vamsa*) ஒரு இடைக்கால வம்சமாகும், இது நவீனகால இந்திய மாநிலமான ஆந்திரப் பிரதேசத்தின் சில பகுதிகளில் ஆட்சி செய்தது. கோட்டாக்கள் தனஞ்சய கோத்திரத்தைச் சேர்ந்தவர்கள். கோட்டா தலைவர்கள் தரணிகோட்டையை தலைநகராகக் கொண்டு கம்மநாட்டை ஆண்டனர். கோட்டா மன்னர்கள் சூத்திர வர்ணத்தைச் சேர்ந்தவர்கள்.   இவர்கள் அரசாட்சி செய்த பிறகு,  சத்திரியர்களாக அங்கீகரிக்கப்பட்டனர்.  அவர்கள் காக்கத்தியர்களுடன் திருமணத் தொடர்பு வைத்திருந்தனர். கணபதிதேவரின் மகள் கணபமாதேவியை இரண்டாம் கோட்டா கேட்டாவின் பேரனுக்கு திருமணம் செய்து வைத்தார். 

## மேற்கோள்கள்

பகுப்பு:இந்திய அரச மரபுகள்
பகுப்பு:தெலுங்கு மன்னர்கள்
ஜரோஸ்லாவ் ஹோன்கா

**ஜரோஸ்லாவ் ஹோன்கா** (*Yaroslav Hunka*) (பிறப்பு:ஏறத்தாழ 1925)  தற்போதைய உக்ரைன் நாட்டில் பிறந்தவரும், கனடாவில் குடியேறி வாழும் முன்னாள் நாஜி ஜெர்மனியின் இராணுவ வீரரும், இரண்டாம் உலகப் போரில் பங்கு கொண்டவரும் ஆவார்.

இரண்டாம் உலகப் போர் முடிந்தவுடன் ஜரோஸ்லாவ் ஹோன்கா ஐக்கிய இராச்சியத்திற்கு குடிபெயர்ந்தார். 1951ல் ஜரோஸ்லாவ் ஹோன்கா மார்கரெட் ஆன் எட்கர்டுடன் என்பவரை மணந்து பின் தனது மகன்களுடன் கனடாவில் குடிபெயர்ந்தார்.

## கனடா நாடாளுமன்றப் பாராட்டுக்கான விமர்சனங்கள்
கனடா பிரதமர் துருடோ மற்றும் உக்ரைன் அதிபர் வலோதிமிர் செலேன்சுக்கி முன்னிலையில் 98 வயதான ஜரோஸ்லாவ் ஹோன்கா 22 செப்டம்பர் 2023 அன்று கனடா நாடாளுமன்றத்தில் பேசி முடித்த பிறகு, கனடா நாடாளுமன்ற மக்களவைத்  தலைவர் அந்தோணி ரோட்டா, ஜரோஸ்லாவ் ஹோன்காவின் நாட்டுப்பற்றைப் பாராட்டி பேசினார். பின்னர், ஜரோஸ்லாவ் ஹோன்கா நாஜி ஜெர்மனியின் படைவீரர் என அடையாளம் காணப்பட்டார். ஹோன்காவை மக்களவையில் பாராட்டியமைக்கு மக்களவைத் தலைவர் வருத்தம் தெரிவித்தார்.யூதர்களைக் கொன்ற நாஜி ஜெர்மனி இராணுவத்தில் பணியாற்றியவரை நாடாளுமன்றத்தில் வைத்து பாராட்டியமைக்காக கனடா அரசு யூத  சமூகத்திடம் வருத்தம் தெரிவித்தது.

26 செப்டம்பர் 2023 அன்று போலந்து நாட்டின் கல்வி அமைச்சர், போர் குற்றவாளியான ஜரோஸ்லாவ் ஹோன்காவை கனடாவிலிருந்து நாடு கடத்தக் கோரினார்.

## மேற்கோள்கள்

## வெளி இணைப்புகள்
* 
* 

பகுப்பு:1925 பிறப்புகள்
பகுப்பு:வாழும் மக்கள்
பகுப்பு:கனடாவில் குடியேறியவர்கள்
பகுப்பு:நாசி செருமனியின் படைத்துறை நபர்கள்
பரம்பா மாநிலம்

**பராம்பா மாநிலம்** (*Baramba State*)  பிரித்தானியாவின் இந்தியப் பேரரசின் காலத்தில் இந்தியாவின் மன்னர் ஆட்சி நடந்த பகுதிகளில் ஒன்றாகும். இதன் தலைநகரம் பாரம்பா நகரில் இருந்தது. கடைசி ஆட்சியாளர் 1948- ஆம் ஆண்டு சனவரி 1 ஆம் நாள் இந்திய ஒன்றியத்துடன் இணைந்தார். 1948 இல் ஒடிசாவின் கட்டக் மாவட்டத்தின் ஒரு பகுதியாக பரம்பா மாநிலம் ஆனது.

## வரலாறு
குடும்பத்தினரின் பதிவுகள் மற்றும் நீதிமன்றப் பதிவுகளின்படி, 1305 ஆம் ஆண்டில், சோன்கா மற்றும் மொஹுரி ஆகிய இரண்டு கிராமங்களை உள்ளடக்கிய நிலம், அப்போதைய கிழக்கு கங்கை பேரரசர் இரண்டாம் நரசிம்ம தேவாவால், மல்யுத்த வீரர் அடகேஷ்வர் ரவுத் என்பவருக்கு அவரது வீரத்தை அங்கீகரிக்கும் வகையில் வழங்கப்பட்டபோது, பரம்பா மாநிலம் நிறுவப்பட்டது.    பரம்பா மன்னராட்சிப் பகுதியின் கடைசி ஆட்சியாளர் 1948 ஆம் ஆண்டு சனவரி 1 ஆம் நாள் அன்று இந்திய ஒன்றியத்துடன் இணைவதற்கான ஆவணத்தில் கையெழுத்திட்டார்.

## மேலும் பார்க்கவும்

* கிழக்கிந்திய முகமை
* இந்தியாவின் அரசியல் ஒருங்கிணைப்பு

## மேற்கோள்கள்

பகுப்பு:கட்டக் மாவட்டம்
பகுப்பு:ஒடிசாவின் வரலாறு
பி. என். வல்லரசு

**பி. என். வல்லரசு** என்று அழைக்கப்பட்ட **தங்கராஜ்**, (இறப்பு 21 அக்டோபர் 2000) தமிழ்நாட்டின் சட்டமன்ற உறுப்பினராகப் பணியாற்றிய ஓர் இந்திய அரசியல்வாதி ஆவார்.

வல்லரசு 1984 ஆம் ஆண்டு ஆண்டிபட்டி சட்டமன்றத் தொகுதியில் அப்போதைய முதலமைச்சர் எம்.ஜி. ராமச்சந்திரனை எதிர்த்து திராவிட முன்னேற்ற கழக கூட்டணியில் பார்வார்டு பிளாக்கு கட்சி சார்பில் போட்டியிட்டார். அமெரிக்காவில் மருத்துவ சிகிச்சை பெற்று வந்த காரணத்தால் எம்.ஜி. இராமச்சந்திரனின் வேட்புமனுவில் கையெழுத்துக்குப் பதிலாக வைக்கப்பட்ட அவரது கைரேகை பதிவை எதிர்த்து உயர் நீதிமன்றத்தில் வல்லரசு வழக்கு தொடர்ந்தார். மக்கள் பிரதிநிதித்துவச் சட்டப்படி எழுதப் படிக்கத் தெரியாதவர்கள் மட்டுமே தனது வேட்பு மனுவில் கைரேகையை பதிவு செய்ய முடியும்  என்பதால் எம். ஜி. இராமச்சந்திரனின் மனுவை தள்ளுபடி செய்யவும் அவரது பதவி பிரமாணத்தையும் செல்லுபடி ஆகாததாக அறிவிக்க கோரிக்கை விடுத்தார். இருப்பினும் சென்னை உயர்நீதிமன்றம் இவரது கோரிக்கையை நிராகரித்தது.  அத்தேர்தலில் எம்.ஜி. இராமச்சந்திரன் வெற்றி பெற வல்லரசு இரண்டாம் இடம் பிடித்தார்.
1989 தமிழக  சட்டமன்ற பொதுத்தேர்தலில் திராவிட முன்னேற்றக் கழகத்தின் சார்பில் போட்டியிட்டு சட்டமன்ற உறுப்பினர் ஆனார் 1996 தமிழக சட்டமன்றத் தேர்தலில் பார்வார்டு பிளாக்கு கட்சி சார்பில் போட்டியிட்டு சட்டமன்ற உறுப்பினர் ஆனார். 1991 
சட்டமன்றத் தேர்தலில் பார்வார்டு பிளாக்கு கட்சியின் சார்பில் போட்டியிட்டு இரண்டாம் இடத்தை பிடித்தார் 
## மேற்கோள்கள்

பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
முதலாம் ஜாய் மாணிக்கியா

**முதலாம் ஜாய் மாணிக்கியா** (*Joy Manikya* I) (இறப்பு 1577) 1573 முதல் 1577 வரை திரிபுரா இராச்சியத்தை ஆண்ட அரசனாவார்

## வாழ்க்கை
உதய் மாணிக்கியாவின் மகனான இவர், திரிபுராவின் முந்தைய ஆளும் வம்சத்தை மாற்றியமைத்து 1567 இல் அதன் அடையாளத்தை ஏற்றுக்கொண்டார். இவரின் தந்தையின் மரணத்தைத் தொடர்ந்து, ஜாய் 1573இல் அரியணை ஏறினார். இருப்பினும், இவரது ஆட்சி பெயரளவில் மட்டுமே இருந்தது. இவரின் தந்தைவழி அத்தையின் கணவராக இருந்த சக்திவாய்ந்த தளபதி ரணகன் நாராயண், இராச்சியத்தின் உண்மையான கட்டுப்பாட்டை வைத்திருந்தார். ஜாய் ஒரு பொம்மை-மன்னராகவே இருந்தார்.

நாராயண் இறுதியில் முன்னாள் அரச குடும்பத்தின் இளவரசரான அமர தேவன் என்கிற அமர் மாணிக்கியாவின் மக்கள் செல்வாக்கைக் கண்டு பொறாமை கொண்டார். அமரதேவன் இரவு உணவிற்கு அழைக்கப்பட்டு அங்கு அவரைக் கொல்ல திட்டமிட்டார். இருப்பினும், அமரதேவன் தப்பித்து, தனது ஆதரவாளர்களைத் திரட்டி,  தனது எதிரியின்  தலையை வெட்டினார். நாராயணனின் மரணத்திற்கு ஜாய் விளக்கம் கேட்டபோது, அமர தேவன் மன்னருக்கு எதிராக தனது படைகளை அனுப்பினார். ஜாய் தப்பி ஓட முயன்றார். ஆனாலும் அமர தேவனால் கொல்லப்பட்டார். ஜாயின் மரணம் 1577 இல் நிகழ்ந்ததாக நம்பப்படுகிறது. இவர் சுமார் 4 ஆண்டுகள் ஆட்சி செய்தார். அமரதேவன் பின்னர் அமர் மாணிக்கியா என்ற பெயரில் ஆட்சியைப் பிடித்தார். இதனால் அரியணையை அசல் ஆளும் வம்சத்திடம் வந்து சேர்ந்தது.

## சான்றுகள்

பகுப்பு:1577 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
முதலாம் உதய் மாணிக்கியா

**கோபி பிரசாத்** என்றும் அழைக்கப்படும் **முதலாம் உதய் மாணிக்கியா** (*Udai Manikya* I) (இறப்பு 1572), 1567 முதல் 1572 வரை திரிபுரா இராச்சியத்தை ஆண்ட மாணிக்கிய வம்சத்தைச் சேர்ந்த அரசனாவார். குறைந்த பின்னணியில் இருந்து வந்தாலும், பின்னர் இவர் ராச்சியத்தின் மிகவும் சக்திவாய்ந்த நபர்களில் ஒருவராக உயர்ந்தார். இவரது மருமகனின் மரணத்தைத் தொடர்ந்து, உதய் அரச அதிகாரத்தை தானே எடுத்துக் கொண்டார். சில காலத்திற்குப் பிறகு ஆளும் வம்சத்தை தனது சொந்த வார்சுரிமையாக மாற்றினார்.

## வாழ்க்கை
முதலில் கோபி பிரசாத் என்று பெயரிடப்பட்ட இவர் தாழ்மையான வம்சாவளியைச் சேர்ந்தவர்.  இவர் இரண்டாம் விசய மாணிக்கியாவின் ஆட்சியின் போது தர்மநகரில் வாடகை வசூலிப்பவராக பணிபுரிந்தார்.  ஆனால் பின்னர் ஒரு பிராமணரின் மரத்தில் ஏறியதால் இந்த பதவியிலிருந்து வெளியேற்றப்பட்டார்.  அதன்பிறகு, அரச சமையலறைகளில் சமையல்காரராக நியமிக்கப்பட்டார். பின்னர் ஒரு காவலாளியாக சேர்ந்து இறுதியில் திரிபுரா இராணுவத்தின் தளபதியாக உயர்ந்தார். விசய மானிக்கியா, இவரது விசுவாசத்தை உறுதிப்படுத்த விரும்பி, தனது சொந்த மகனை பிந்தையவரின் மகளான ரத்னாவதிக்கு திருமணம் செய்து வைத்தபோது இவரது செல்வாக்கு மேலும் அதிகரித்தது. 

1563 இல் இவரது மருமகன் அனந்த மாணிக்கியா அரியணைக்கு ஏறியதும், கோபி பிரசாத் விரிவான அதிகாரத்தை விரிவுபடுத்தினார்,  புதிய மன்னரை முழுமையாக தனது கட்டுப்பாட்டில் வைத்திருந்தார்.  1567 இல், நிச்சயமற்ற சூழ்நிலையில் அனந்தா இறந்தபோது, இந்த ஏற்பாடு குறுகிய காலமே நீடித்தது. திர்புராவின் வரலாற்று நூலான *ராஜ்மாலா*வின் மாறுபட்ட பதிப்புகளின்படி, இது காய்ச்சலின் விளைவாகவோ அல்லது கோபி பிரசாத்தின் உத்தரவின் பேரில் கழுத்தை நெரித்ததன் மூலமாகவோ இறப்பு ஏற்பட்டிருக்கலாம்.    கோபி பிரசாத் பதவிக்கு வந்து உதய் மாணிக்யா என்ற ஆட்சிப் பெயரை ஏற்றுக்கொண்டார். 

உதய், தான் ஒரு திறமையான நிர்வாகி என்பதை நிரூபித்தார். மேலும், ராச்சியத்தின் தலைநகரை மறுபெயரிட்டார். அதை ரங்கமதியிலிருந்து உதய்ப்பூராக மாற்றினார். சந்திர கோபிநாத் கோயில் மற்றும் சந்திரசாகர் போன்ற கட்டிடங்கள், கோயில்கள் மற்றும் நீர்த்தேக்கங்களைக் கட்டுவதன் மூலம் நகரத்தை அழகுபடுத்தினார். வங்காள சுல்தானான சுலைமான் கான் கர்ரானியுடன் 5 வருட கால மோதலில் ஈடுபட்டதால், இவர் போரில் குறைவான வெற்றியையேப் பெற்றார். இதன் விளைவாக பெரும் பணமும், 40,000 துருப்புக்களும், சிட்டகொங் பகுதி இழப்பும் ஏற்பட்டது.  

உதய்க்கு 240 மனைவிகள் இருந்ததாக பாரம்பரியம் கூறுகிறது. அவர்களில் பலர், துரோகக் குற்றச்சாட்டின் பேரில், யானைகளால் மிதித்து அல்லது நாய்களால் கடிக்கப்பட்டதன் மூலம் கொல்லப்பட்டனர். 1572 ஆம் ஆண்டில், ஒரு குறிப்பிட்ட பெண் வழங்கிய பாதரசம் உட்கொண்ட உதய் நஞ்சு அருந்தி இறந்தார். இவருக்குப் பிறகு அவரது மகன் முதலாம் ஜாய் மாணிக்க்யா பதவியேற்றார். 

## சான்றுகள்

பகுப்பு:1572 இறப்புகள்
பகுப்பு:திரிபுராவின் வரலாறு
பகுப்பு:திரிபுராவின் ஆட்சியாளர்கள்
வால்தர் கெர்லாக்

**வால்டர் கெர்லாக்** (1 ஆகஸ்ட் 1889 - 10 ஆகஸ்ட் 1979)  ஒரு ஜெர்மானிய இயற்பியலாளர் ஆவார். காந்தப்புலத்தில் உள்ள அணுக்களின் விலகல் குறித்து ஆய்வு செய்தவர்., அவர் ஆய்வக பரிசோதனையின் மூலம், ஸ்டெர்ன்-கெர்லாக் விளைவு என்ற காந்தப்புலத்தில் சுழல் அளவீட்டைக் கண்டுபிடித்தார். காந்த துருவமுனைப்புடன் கூடிய அணு மற்றும் துணை அணுத்துகள்களின் தடைசெய்யப்பட்ட இடஞ்சார்ந்த நோக்குநிலையின் நிருபணமாக  காந்தப்புலத்தில் அணுக்களின் விலகல் குறித்து இந்த ஆய்வில் கண்டறியப்பட்டது. சோதனையில் நடுநிலை வெள்ளி அணுக்களின் ஒரு கற்றை சீரமைக்கப்பட்ட பிளவுகள் மூலம் இயக்கப்பட்டது. பின்னர் சீரற்ற காந்தப்புலம் வழியாகவும் இயக்கப்பட்டது1921 ஆம் ஆண்டில் ஓட்டோ ஸ்டெர்ன் என்பவரால் இந்த பரிசோதனை செய்யப்பட்டது. பின்னர் 1922 ஆம் ஆண்டின் தொடக்கத்தில் வால்தெர் கெர்லாக்கால்  முதன்முதலில் வெற்றிகரமாக நடத்தப்பட்டது    
## மேற்கோள்கள்


பகுப்பு:1979 இறப்புகள்
பகுப்பு:1889 பிறப்புகள்
பகுப்பு:இயற்பியலாளர்கள்
பகுப்பு:செருமானிய அறிவியலாளர்கள்
பகுப்பு:செருமானிய இயற்பியலாளர்கள்
காயகல்ப் விருது

**காயகல்ப் விருது** (Kayakalp Award) என்பது இந்திய அரசின் சுகாதாரம் மற்றும் குடும்ப நலத்துறை அமைச்சகத்தால் ஆண்டுதோறும் தூய்மையான சிறந்த மருத்துவமனைகளுக்கு அளிக்கப்படும் விருதாகும். இது தூய்மை இந்தியா திட்டத்தின் ஒரு பகுதியாகச் செயல்பாடுத்தப்படுகிறது. தொடக்கத்தில் 2015 இல் மாவட்ட மருத்துவமனைகளுக்கு மட்டும் விருதுகள் அளிக்கப்பட்டன, பின்னர் 2016 இல் ஆரம்ப சுகாதார மையங்களுக்கும் விரிவுப்படுத்தப்பட்டன, பின்னர் 2017 முதல் அனைத்து மருத்துவமனைகளுக்கும் விரிவுப்படுத்தப்பட்டன. அங்கீகாரமும், ஊக்குவிப்பையும் அளித்து இந்த விருதின் மூலம் தூய்மையையும் சுகாதாரத்தையும் வலியுறுத்தி தொற்றுக் கட்டுப்பாட்டைச் செயல்படுத்த முடிகிறது.

## விருது வகைகள்
பல்வேறு மதிப்பிடலுக்கும் ஆய்வுகளுக்கும் பின்னர் கீழ்க்காணும் வகைகளில் விருதுகள் வழங்கப்படுகின்றன:
* சிறந்த மாவட்ட மருத்துவமனை

* சிறந்த சமுதாய நல மையம்/வட்டார மருத்துவமனை

* ஒவ்வொரு மாவட்டத்தில் சிறந்த ஒரு ஆரம்பச் சுகாதார மையம்

## தகுதிக்கான வரையறைகள்
இந்த விருதினைப் பெற மருத்துவமனைகள் ஆண்டுதோறும் விண்ணப்பிப்பது உண்டு. கீழ்க் காணும் வரையறைகளின் படி இவ்விருதிற்கான சுகாதார மையங்கள் தேர்வு செய்யப்படுகின்றன.
# மருத்துவமனை/மையத்தின் பராமரிப்பு
# தூய்மை மற்றும் சுகாதாரம்
# கழிவு மேலாண்மை
# தொற்றுக் கட்டுப்பாடு
# உதவி சேவைகள்
# சுகாதார விழிப்புணர்வு

## தமிழ்நாட்டின் சிறந்த மாவட்ட விருதுகள்
# 2018-19 பெண்ணாகரம் மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.
# 2019-20 கோவில்பட்டி மற்றும் மணப்பாறை மாவட்ட அரசு தலைமை மருத்துவமனைகள் விருது பெற்றன.
# 2020-21 கோவில்பட்டி மற்றும் உசிலம்பட்டி மாவட்ட அரசு தலைமை மருத்துவமனைகள் விருது பெற்றன.

## மேற்கோள்கள்

பகுப்பு:இந்திய விருதுகள்
பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
நதானியேல் ஹோவெல் ஃபர்மன்

**நதானியேல் ஹோவெல் ஃபர்மன்** (1892-1965) ஓர் அமெரிக்கப் பகுப்பாய்வு வேதியியலாளரும் பேராசிரியருமாவார். இவர் வெடிகுண்டுப் பொருள்களைத் தயாரிக்கும்மன்ஹாட்டன் திட்டத்தின் உறுப்பினராக சிறப்பு நுட்பங்களை உருவாக்கியவர்.  தூய யுரேனியத்தை பிரிக்கும் செயல்முறையை உருவாக்க உதவிய பகுப்பாய்வு வேதியியல் பேராசிரியராக இருந்தார்.   தூய யுரேனியம் உலோகத்தை உற்பத்தி செய்வதற்குத் தேவையான மாதிரி மற்றும் பகுப்பாய்வு செய்தல், பல்வேறு பொருள்களில் உள்ள உலோகங்களின் தடங்களை மதிப்பிடுவதற்கான ஒரு புதிய முறையைக் கண்டுபிடித்தார். யுரேனியம் ஆக்சைடைத் தயாரிப்பதற்கான ஈதர்பிரித்தெடுக்கும் செயல்முறையை உருவாக்கினார்.

## மேற்கோள்கள்

பகுப்பு:பிரின்ஸ்டன் பல்கலைக்கழக முன்னாள் மாணவர்கள்
பகுப்பு:1965 இறப்புகள்
பகுப்பு:1892 பிறப்புகள்
பகுப்பு:பகுப்பாய்வு வேதியியல்
பகுப்பு:அமெரிக்க வேதியியலாளர்கள்
நெலமங்கலம்

**நெலமங்கலம்** (*Nelamangala*) என்பது  இந்தியாவின் கர்நாடக மாநிலத்தின் பெங்களூர் கிராமப்புற மாவட்டத்தில் அமைந்துள்ள ஒரு நகரமாகும். இது இது நெலமங்கலம் வட்டத்தின் தலைநகராகவும் உள்ளது. நெலமங்கலம் ஊரானது இரண்டு தேசிய நெடுஞ்சாலைகளான, தே. நெ.-75(48) ( பெங்களூரு - மங்களூர் ) மற்றும் தே.நெ.-4 ( மும்பை - சென்னை) ஆகியவை பெங்களூர் நகருக்கு வடக்கே) சந்திக்கும் இடத்திற்கு அருகில் அமைந்துள்ளது.

## நிலவியல்
நெலமங்கலம் வட்டம்  507 &nbsp;கி.மீ. 2 . பரப்புக்கு பரவியுள்ளது இது  இல் அமைந்துள்ளது.

## மக்கள்தொகையியல்
2011 மக்கள் தொகை கணக்கெடுப்பின்படி, நெலமங்கலத்தின் மக்கள் தொகை 37,232 ஆகும். இதில் 18,840 பேர் ஆண்களும், 18,392 பேர் பெண்களும் ஆடங்குவர். நெலமங்களத்தின் கல்வியறிவு விகிதம் 89.65% ஆகும். இதில் ஆண்களின் கல்வியறிவு 93.27% ஆகவும், பெண்களின் கல்வியறிவு விகிதம் 85.97% ஆகவும் உள்ளது.

## வேலைவாய்ப்பு விவரம்
மொத்த மக்கள்தொகையில், 14,600 பேர் ஏதோவொரு வேலை அல்லது வணிக நடவடிக்கைகளில் ஈடுபட்டுள்ளவர்களாக உள்ளனர். வேலைக்குப் போகுப்போவோரில் 11,118 பேர் ஆண்கள், 3,482 பேர் பெண்களாவர். மக்கள்தொகை கணக்கெடுப்பில், இங்குள்ள தொழிலாளர்களில் வணிகம், வேலை, சேவை மற்றும் தொழிலாளர்களாக இருப்பவர்கள்  என வரையறுக்கப்படுகிறார்கள். மொத்த உழைக்கும் மக்களான 14,600 பேரில் 91.54% பேர் குறிப்பிடத்தக்க வேலைகளில் ஈடுபட்டுள்ளனர், மொத்த தொழிலாளர்களில் 8.46% பேர் விளிம்பு வேலைகளில் ஈடுபட்டுள்ளனர்.

## நெலமங்கலத்தைச் சுற்றியுள்ள குறிப்பிடத்தக்க இடங்கள்
நெலமங்கலம் தும்கூர் மற்றும் மும்பை நோக்கி செல்லும் தே.நெ -4 இல், பெங்களூர் நகரத்திலிருந்து சுமார் 27 கி.மீ. தொலைவில் அமைந்துள்ளது.  2020 ஆம் ஆண்டில் தென்மேற்கு இரயில்வேயின் முதல் ரோல் ஆன் ரோல் ஆஃப் சேவையானது  நெலமங்கலம் நகரத்திலிருந்து மகாராட்டிரத்தின் பேல் வரை தொடங்கப்பட்டது. இந்திய இரயில்வேயில் தனியாரால் இயக்கப்படும் ஒரே ரோரோ சேவையாக இது அங்கீகரிக்கப்பட்டது.

## மேற்கோள்கள்

பகுப்பு:பெங்களூர் ஊரக மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
அனந்தசயனம் (1972 திரைப்படம்)

***அனந்தசயனம்*** என்பது 1972ஆம் ஆண்டு வெளியான இந்திய மலையாளத் திரைப்படமாகும், இது கே. சுகுவால் இயக்கப்பட்டு தயாரிக்கப்பட்டது. இப்படத்தில் ஷீலா, ஜெயபாரதி, அடூர் பாசி, பிரேமா ஆகியோர் முக்கிய வேடங்களில் நடித்துள்ளனர். படத்திற்கு கே. ராகவன் இசையமைத்திருந்தார்.

## நடிகர்கள்

*ஜெயபாரதி
*அடூர் பாசி
*பிரேமா
*டி. ஆர். ஓமனா
*மாஞ்சேரி சந்திரன்
*பகதூர்
*கே. பி. உம்மர்
*கொட்டாரக்கரா ஸ்ரீதரன் நாயர்
*மீனா
*என். கோவிந்தன்குட்டி
*நெல்லிக்கோடு பாஸ்கரன்
*ராதாமணி
*ராகவா மேனன்
*சுஜாதா
*தொடுபுழா ராதாகிருஷ்ணன்
*சந்திரமோகன்
 

## ஒலிப்பதிவு
கே.ராகவன் இசையமைத்துள்ள இப்படத்தின் பாடல்களை ஸ்ரீகுமரன் தம்பி எழுதியுள்ளார்.

## சான்றுகள்

## வெளி இணைப்புகள்
* 

பகுப்பு:1972 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
இலலித் விஜய் சிங்

**இலலித் விஜய் சிங்** (*Lalit Vijay Singh*) (16 செப்டம்பர் 1931 – 8 நவம்பர்r 1998) என்பவர் ஜனதா தளம் கட்சியின் இந்திய அரசியல்வாதிகளில் ஒருவராவார்.  இவர் 1989 ஆம் ஆண்டு நடைபெற்ற இந்தியப் பொதுத் தேர்தல்களில் பீகாரின் பேகூசாராய் மக்களவைத் தொகுதியிலிருந்து இந்தியாவின் 6 ஆவது மக்கள் சபைக்குத் தேர்ந்தெடுக்கப்பட்டார். இவர்  21 நவம்பர் 1989 முதல் 25 ஏப்ரல் 1990 வரை பிரதமர் சந்திரசேகரின் அமைச்சரவையில் இந்திய ஒன்றியத்தின் பாதுகாப்புத் துறை இணை அமைச்சராக இருந்தார். 1956 ஆம் ஆண்டில் இவர் இந்திய காவல் பணியில் பணிக்குச் சேர்ந்தார். 1989 ஆம் ஆண்டில் இவர் தன் விருப்பார்ந்த ஓய்வினைப் பெற்றார். தன் விருப்பார்ந்த ஓய்விற்குப் பிறகு இவர் 1989 ஆம் ஆண்டில் ஜனதா தளத்தில் சேர்ந்தார். இவர் பாட்னா உயர்நீதி மன்றத்தில் வழக்கறிஞராகப் பணியாற்றினார். 

சிங் 8 நவம்பர் 1998 அன்று தனது  67-ஆவது வயதில் புது தில்லியில் காலமானார்.

## மேற்கோள்கள்

பகுப்பு:இந்திய காவல் அதிகாரிகள்
பகுப்பு:9வது மக்களவை உறுப்பினர்கள்
பகுப்பு:1998 இறப்புகள்
பகுப்பு:1931 பிறப்புகள்
சியாம் நாராயண் சிங்

thumb
**சியாம் நாராயண் சிங்** (*Shyam Narayan Singh*) ஒரு இந்திய சுதந்திரப் போராட்ட வீரர் மற்றும் அரசியல்வாதி ஆவார், இவர் கிழக்கு பீகாரில் இருந்து பிரித்தானிய இந்தியாவின் மத்திய சட்டமன்ற உறுப்பினராகப் பணியாற்றினார். 24 ஜனவரி 2012 அன்று, இந்திய அரசு இவரைப் பற்றிய நினைவு முத்திரையை வெளியிட்டு இவரைக் கௌரவித்தது.

## தனிப்பட்ட வாழ்க்கை
இவர் 1901 - ஆம் ஆண்டில் நாலந்தா மாவட்டத்தில் பிறந்தார்.

## மேற்கோள்கள்

பகுப்பு:1901 பிறப்புகள்
பகுப்பு:இந்திய விடுதலைப் போராட்ட வீரர்கள்
சார்லஸ்-யூஜின் டெலானே

**சார்லஸ்-யூஜின் டெலானே** (; 9 ஏப்ரல் 1816 &ndash; 5 ஆகஸ்ட் 1872) ஒரு பிரெஞ்சு வானியலாளர் மற்றும் கணிதவியலாளர் ஆவார். அவரது சந்திரனின் இயக்கம் குறித்த ஆய்வுகள் கோள்களின் இயக்கக் கோட்பாடுகள் ஆகியவற்றால் அறியப்படுபவர். தனது இருபது வருட ஆய்வில் சந்திரனின் கோட்பாடு குறித்த இரண்டு ஆய்வுத் தொகுதிகளை வெளியிட்டார். நிலவின் தீர்க்கரேகை, அட்சரேகை மற்றும் இடமாறு ஆகியவற்றை எல்லையற்றதொடர்களாகக் கண்டறிந்தார். இவரது ஆய்வுகள் வானியல், கணிதம் ஆகிய இரண்டையும் முன்னேற்றுவதில் முக்கியமானவை.

## வாழ்க்கை
சார்லஸ் யூஜின் பிரான்சிலுள்ள லுசிக்னி சர் பார்சுவில், ஜாக்குஸ் ஹூபர்ட் டெலனே- கேட்டரின் சாய்ஸ்லெட் ஆகியோருக்கு பிறந்தார், டெலானே சோர்போனில் பாரிஸ் பல்கலைக்கழகத்தில் ல் ஜீன்-பாப்திஸ்ட் பயோட்டின் கீழ் படித்தார்.  சந்திரனின் இயக்கவியல் குறித்து ஆய்வுகளில் ஈடுபட்டார். அவர் 1860 மற்றும் 1867 ஆம் ஆண்டுகளில் 900 பக்கங்கள் கொண்ட தலைப்பில் இரண்டு தொகுதிகளை வெளியிட்டார். சந்திரனின் நிலையைக் கண்டறிவதற்கான அவரது இடையூற்ருக் கோட்பாடு வெளிப்பாடு நடைமுறைப் பயன்பாட்டிற்கு மிகவும் மெதுவாக ஒன்றிணைந்தது, ஆனால் செயல்பாட்டு பகுப்பாய்வு  மற்றும் கணினி இயற்கணிதம் ஆகியவற்றின் வளர்ச்சியில் ஒரு ஊக்கியாக இருந்தது.

டெலானே 1870 இல் பாரிஸ் ஆய்வகத்தின் இயக்குநரானார், ஆனால் இரண்டு ஆண்டுகளுக்குப் பிறகு பிரான்சின் செர்போர்க் அருகே படகு விபத்தில் மூழ்கினார். அவரைத் தொடர்ந்து அகாடமியில் ஜீன் கிளாட் பொக்கே. பீட்டர் குத்ரி டெய்ட்ஆகியோர் இவரைப் பின்பற்றி ஆய்வுகள் மேற்கொண்டனர். பீட்டர் குத்ரி டெய்ட் 1867 இல்வெளியிட்ட தனது  244 பக்கங்கள் கொன்ட புத்தகத்திற்கு டெலானேயின் நினைவாக டிடோனியா என்று பெயரிட்டார்.

## சிறப்புகள்

* அறிவியல் கழக உறுப்பினர், (1855)
* அரசு வானியல் கழகப் பொற்பதக்கம்.(1870)
* ஈபெல் கோபுரத்தில் பொறிக்கப்பட்ட 72 பெயர்களில் இவரது பெயரும் ஒன்றாகும்.

## குறிப்புகள்

பகுப்பு:படகு விபத்துகள்
பகுப்பு:1872 இறப்புகள்
பகுப்பு:1816 பிறப்புகள்
பகுப்பு:கணிதவியலாளர்கள்
பகுப்பு:வானியலாளர்கள்
பகுப்பு:பிரெஞ்சு வானியலாளர்கள்
பசந்து குஷ்வாகா

**பசந்த் குமார்** (*Basant Kumar*) என்றும் அழைக்கப்படும் **பசந்து குஷ்வாகா** (*Basant Kushwaha*) ஒரு இந்திய அரசியல்வாதி மற்றும் ஹர்லாகி சட்டமன்றத் தொகுதியான மதுபானியிலிருந்து பீகார் சட்டமன்ற உறுப்பினராக இருந்தவர் ஆவார். இவர் ராஷ்ட்ரிய லோக் சமதா கட்சியின் (RLSP) தலைவராக இருந்தார்.   குஷ்வாஹா 2015 ஆம் ஆண்டு சட்டமன்றத் தேர்தலில் இராஷ்ட்ரீய லோக் சமதா கட்சியின் வேட்பாளராகப் போட்டியிட்டு வெற்றி பெற்றார், ஆனால் சட்டமன்ற உறுப்பினராகப் பதவிப் பிரமாணம் செய்வதற்கு முன், மாரடைப்பு காரணமாக அவர் மரணமடைந்தார். ஓராண்டுக்குப் பிறகு நடத்தப்பட்ட இடைத்தேர்தலில், 2016ல், அவரது மகன் சுதன்சு சேகர் முதல்முறையாக வெற்றி பெற்றார்.   

## மேற்கோள்கள்

பகுப்பு:2015 இறப்புகள்
மாக்கினாக் தீவு

thumb|வலது|மாக்கினாக் தீவில் மிதிவண்டிகள்
**மாக்கினாக் தீவு** என்பது ஐக்கிய அமெரிக்காவின் மிச்சிகன் மாநிலத்தில் உள்ள ஒரு தீவு. இதன் பரப்பளவு சுமார் 11 சதுர கிலோமீட்டர். இது மக்கினாக் நீரிணையின் கிழக்குக் கோடியில் அமைந்துள்ளது. பழங்குடிகள் வாழ்ந்து வந்த இந்தத் தீவில் 17ஆம் நூற்றாண்டில் ஐரோப்பியக் குடியேற்றம் நிகழ்ந்தது. அமெரிக்காவின் பெரும் ஏரிகளைச் சுற்றி நடந்த உரோம வர்த்தகத்தில் இந்தத் தீவு ஒரு முக்கிய இடம் வகித்தது.

19ஆம் நூற்றாண்டின் பிற்பகுதியில் இந்தத் தீவு ஒரு முக்கிய சுற்றுலாத்தலமாகவும் ஒரு கோடை வாழிடமாகவும் மாறியது. இத்தீவின் பெரும்பாலான கட்டிடங்களும் அமைப்புகளும் பழமை மாறாமல் பாதுகாக்கப்பட்டு வருகின்றன. அவசரத் தேவைகளைத் தவிர (மருத்துவ உதவி வண்டி, தீ அணைப்பு வண்டி) மோட்டார் வாகனங்கள் இந்தத் தீவில் அனுமதிக்கப்படுவதல்லை என்பது இந்தத் தீவின் இன்னுமொரு முக்கிய சிறப்பாகும். மிதி வண்டியும் குதிரை வண்டியுமே இங்கு மிகப்பரவலாகக் காணப்படும் போக்குவரத்து.

பகுப்பு:மிச்சிகன்
கரிமச்சிதைவு

கரிமச்சிதைவு (Decomposition) அல்லது அழுகல் (Rot) என்பது இறந்த கரிமச் சேர்மங்கள் கார்பனீராக்சைடு, நீர், எளிய சர்க்கரைகள் மற்றும் தாது உப்புகள் போன்ற எளிய கரிம அல்லது கனிமப் பொருட்களாக உடைக்கப்படும் செயல்முறையாகும். இந்த செயல்முறை ஊட்டக்கூறுச் சுழற்சியின் ஒரு பகுதியாக இருப்பதுடன், உயிர்க்கோளத்தில் பௌதிக இடத்தை ஆக்கிரமித்துள்ள வரையறுக்கப்பட்ட பொருட்களை மீழ்சுழற்சி செய்வதற்கும் அவசியமானது. உயிரினங்களின் உடல்கள் இறந்த சிறிது நேரத்திலேயே சிதைவடையத் தொடங்குகின்றன. வெவ்வேறு உயிரினங்கள் ஒரே மாதிரியாக சிதைவதில்லை என்றாலும், அவை அனைத்தும் ஒரு குறிப்பிட்ட மாதிரியான சிதைவு வரிசை நிலைகளுக்கு உட்படுகின்றன. புழுக்கள் போன்ற விலங்குகளும் இந்த கரிமச்சிதைவுக்கு உதவுகின்றன. 

கரிமச்சிதைவு பற்றி ஆய்வு செய்யும் அறிவியல் பொதுவாக 'கல்லறை' (tomb) என்று பொருள்படும் 'taphos' என்ற கிரேக்கச் சொல்லிலிருந்து பெறப்பட்ட taphonomy என்று குறிப்பிடப்படுகிறது. இதனைத் தமிழில் *தொல்லுயிரெச்சத் தோற்றவியல்* எனலாம். நீண்ட கால செயலற்ற நிலையில் அல்லது உறங்குநிலையில் இருக்கும் உயிரினங்களுக்குச் சிதைவு ஒரு படிப்படியான செயல்முறையாகவும் இருக்கலாம்.

கரிமச் சிதைவானது இரு வகைகளில் நிகழலாம்.
# உயிரினங்களின் தாக்கத்தால் ஏற்படும் உயிரியாற்சிதைவு (biodegradation): பாக்டீரியா, பங்கசு போன்ற நுண்ணுயிரிகள் கரிமப் பொருட்களைச் சிதைக்க உதவுகின்றன. இவ்வுயிரினங்கள் சிதைப்பிகள் (decomposers) அல்லது மக்குண்ணிகள் (detritivores) என்று அழைக்கப்படுகின்றன. இது உயிரிகளினால் ஏற்படுத்தப்படும் ஒரு வளர்சிதை மாற்றச் செயல்முறையாகும்.  
# வேதியியல் அல்லது இயற்பியல் செயல்முறைகளால் ஏற்படும் சிதைவு. எடுத்துக்காட்டாக நீராற்பகுத்தல்

## மேற்கோள்கள்

பகுப்பு:சிதைவு வினைகள்
பகுப்பு:உயிர்வேதியியல்
பகுப்பு:உயிர்வேதியியல் சுழற்சிகள்
நாகா முன்செட்டி

thumb|வலது
**நாகா முன்செட்டி**  (பிறப்பு: 25 பிப்ரவரி 1975) ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். பிபிசியின் *பிபிசி பிரேக்பாஸ்ட்* நிகழ்ச்சியின் வழங்குனராக பணியாற்றுபவர். பிபிசி உலகச் செய்திகள் தொலைக்காட்சி அலைவரிசையில் வழங்குனராகவும், பிபிசி 2 தொலைக்காட்சி அலைவரிசையில் *வொர்க்கிங் லஞ்ச்* நிகழ்ச்சியின் வழங்குனராகவும் பணியாற்றியவர்.

## ஆரம்ப கால வாழ்க்கையும், பணியும்
தெற்கு இலண்டனின் ஸ்டீரீதம் பகுதியில் பிறந்து வளர்ந்த முன்செட்டியின் பெற்றோர் தாய், இந்தியாவின் தமிழ்நாட்டைச் சேர்ந்தவர். தந்தை, மொரீசியசைச் சேர்ந்தவர். தனது தொடக்கக் கல்வியை தெற்கு இலண்டனின் டூட்டிங் மாவட்டத்திலுள்ள கிராவெனே பள்ளியில் கற்றார். லீட்ஸ் பல்கலைக்கழகத்தில் ஆங்கில இலக்கியம், மொழி கற்று 1997 ஆம் ஆண்டு பட்டம் பெற்றார். முதல் பணியாக, இலண்டனிலிருந்து வெளியாகும் *ஈவினிங் ஸ்டாண்டர்டு* நாளிதழில் செய்தியாளராகப் பணியாற்றினார். அதன் பிறகு *தி அப்சர்வர்* இதழின் வணிகச் செய்திகள் பிரிவில் பணியாற்றினார்.

## மேற்கோள்கள்

பகுப்பு:பிபிசி செய்தியாளர்கள்
கீதா குரு-மூர்த்தி

**கீதா குரு-மூர்த்தி** ஆங்கில மொழி தொலைக்காட்சி நிகழ்ச்சி வழங்குனர், செய்தி வாசிப்பாளர், செய்தியாளர் ஆவார். இவர் பிபிசியில் 2013 ஆம் ஆண்டு முதல், *பிபிசி நியூஸ் அட் நைன்* எனும் நிகழ்ச்சியின் வழங்குனராகவும், பிபிசி உலகச் செய்திகள் தொலைக்காட்சி அலைவரிசை, பிபிசி 2 தொலைக்காட்சி அலைவரிசை, பிபிசி செய்தி அலைவரிசை ஆகியவற்றில் செய்தி வழங்குனராகவும் பணியாற்றிவர்.

## ஆரம்ப கால வாழ்க்கையும், பணியும்
கீதா லிவர்பூலில் பிறந்து, லங்கசையர் கவுண்டியிலுள்ள மேற்கு பிரட்போர்டு எனும் சிற்றூரில் வளர்ந்தார். இவரின் தந்தை ஒரு ஊடுகதிரியலாளராக பர்ன்லே, பிளாக்பர்ன் ஆகிய இடங்களிலுள்ள மருத்துவமனைகளில் பணிபுரிந்து கொண்டிருந்தார். இசைக் குழுக்களில் உறுப்பினராகவும், நாடகங்களில் பங்குபெறுபவராகவும், பாடல் குழு உறுப்பினராகவும் இருந்தார் கீதா. பின்னர், உயிர்வேதியியல் படித்துவிட்டு தனது பணிகளை மாற்றினார்.

பிபிசியின் உள்ளூர் செய்தி நிகழ்ச்சியான *பிபிசி லுக் நார்த் (யார்க்சையர் மற்றும் நார்த் மிட்லேண்ட்ஸ்)* எனும் நிகழ்ச்சியின் செய்தியாளராகப் பணியாற்றினார். அதன்பிறகு *சேனல் 5* எனும் தொலைக்காட்சி நிறுவனத்தில் பணி புரிந்தார். 2002 ஆம் ஆண்டில் பிபிசியின் *ஏசியா டுடே*, *பிபிசி பிரேக்பாஸ்ட்* ஆகிய நிகழ்ச்சிகளின் வழங்குனராகவும், பிபிசி வேர்ல்டு, பிபிசி நியூஸ் 24 ஆகிய அலைவரிசைகளில் செய்தி வழங்குனராகவும் பணியாற்றத் தொடங்கினார். 2005 ஆம் ஆண்டில் பிபிசி ரேடியோ 4 வானொலியில் செய்தி வழங்குனராக பணியாற்றினார். கீதா 2002 ஆம் ஆண்டில் *வேக்கிங் தி டெட்* எனும் தொலைக்காட்சித் தொடரில் நடித்தார்.

ஆண்-பெண் இருவருக்கிடையே நிலவும் ஊதிய வேறுபாட்டுக்கு எதிராக பிபிசியின் பெண் ஊழியர்கள் பரப்புரையில் ஈடுபட்டபோது, கீதாவும் பங்களித்தார்.

02 பிப்ரவரி 2023 அன்று பிபிசி தனது செய்தி அலைவரிசையில் செய்த மாற்றங்களின்போது, 10 செய்தி வழங்குனர்கள் தமது பணியை இழந்தனர். இவர்களுள் கீதாவும் ஒருவராவார்.

## தனிப்பட்ட வாழ்க்கை
பிலிப் கொலின்ஸ் எனும் இதழியலாளரை 2002 ஆம் ஆண்டு சூன் மாதத்தில் கீதா குருமூர்த்தி திருமணம் செய்தார். கீதாவின் இளைய தமையன் கிருஷ்ணன் குரு-மூர்த்தி என்பவர், சேனல் 4 நியூஸ் தொலைக்காட்சியில் செய்தியாளராக பணியாற்றுகிறார்.

## மேற்கோள்கள்

## வெளியிணைப்புகள்
* 

பகுப்பு:பிபிசி செய்தியாளர்கள்
ஒலிபரப்பு இல்லம்

**ஒலிபரப்பு இல்லம்** என்பது பிபிசியின் தலைமையகத்தைக் குறிக்கும். அருகருகே அமைந்திருக்கும் போர்ட்லேண்ட் பிளேஸ், லங்கம் பிளேஸ் ஆகிய தெருக்களில் இக்கட்டிடம் அமைந்துள்ளது. முதல் வானொலி ஒலிபரப்பு இந்தக் கட்டிடத்திலிருந்து 15 மார்ச் 1932 அன்று செய்யப்பட்டது. இரண்டு மாதங்களுக்குப் பிறகு மே 15 அன்று இக்கட்டிடம் அலுவல்முறையில் திறந்துவைக்கப்பட்டது. *பிபிசி ரேடியோ தியேட்டர்* எனும் அரங்கம் இந்த இல்லத்தின் ஒரு பகுதியாகும். இந்த அரங்கத்திற்கு நேயர்களை வரவழைத்து பேச்சு, இசை ஆகியன பதிவு செய்யப்பட்டன. 

## அமைப்பு
ஒலிபரப்பு நிலையத்தை மாற்றி அமைத்தல், விரிவாக்குதல் ஆகிய பணிகள் தொடர்ந்து நடந்துவந்துள்ளன. கட்டிடத்தின் கிழக்குப் பகுதி தரைமட்டமாக்கப்பட்டு, புதிய கட்டிடத் தொகுப்பு 2005 ஆம் ஆண்டில் கட்டி முடிக்கப்பட்டது. இந்தக் கட்டிடத் தொகுப்பானது 2012 ஆம் ஆண்டில் *ஜான் பீல் விங்* எனப் பெயரிடப்பட்டது. உள்ளூர் ஒலி/ஒளிபரப்புச் சேவையான பிபிசி இலண்டன், பிபிசி அரபு மொழி தொலைக்காட்சி, பிபிசி பாரசீக மொழி தொலைக்காட்சி ஆகியன இந்தப் புதிய கட்டிடத் தொகுப்பில் அமைந்துள்ளன. 
பிபிசி ரேடியோ 1, பிபிசி ரேடியோ 1எக்ஸ்ட்ரா ஆகியவற்றின் வரவேற்பறையும் இந்தப் புதிய கட்டிடத் தொகுப்பில் அமைந்துள்ளன.

முதன்மைக் கட்டிடம் முற்றிலுமாக மாற்றியமைக்கப்பட்டு, இல்லத்தின் பின்பகுதி விரிவுபடுத்தப்பட்டது. பிபிசி ரேடியோ 3, பிபிசி ரேடியோ 4, பிபிசி ரேடியோ 4 எக்ஸ்ட்ரா, பிபிசி உலகச் சேவை (வானொலி ஒலிபரப்பு) ஆகியன இங்கு நகர்த்தப்பட்டன. விரிவுபடுத்துதலின் மூலமாக பழையக் கட்டிடமானது *ஜான் பீல் விங்*குடன் இணைக்கப்பட்டுள்ளது. பிபிசி நியூஸ், பிபிசி நியூஸ் தொலைக்காட்சி அலைவரிசை, பிபிசி வேர்ல்டு நியூஸ் ஆகியவற்றிற்கான ஒருங்கிணைந்த செய்தியறை, ஒலி/ஒளிபரப்பு அரங்குகள் இங்கு அமைக்கப்பட்டன. இந்த மாற்றங்களுக்கான அனைத்துப் பணிகளும் 2013 ஆம் ஆண்டு மார்ச் மாதத்தில் நிறைவுற்றன.

ஒலிபரப்பு இல்லம் என அலுவல்முறையில் அழைக்கப்பட்டாலும், புதிதாக விரிவாக்கம் செய்யப்பட்ட கட்டிடத்தை புதிய ஒலிபரப்பு இல்லம் (*new Broadcasting House*) என்று பிபிசி குறிப்பிடுகிறது. முதலில் இருந்த கட்டிடத்தை *பழைய ஒலிபரப்பு இல்லம்* (*old Broadcasting House*) என பிபிசி குறிப்பிடுகிறது.

## மேற்கோள்கள்

பகுப்பு:பிபிசி
யல்டா ஹக்கிம்

**யல்டா ஹக்கிம்** (பிறப்பு: 26 சூன் 1983) ஆத்திரேலியாவைச் சேர்ந்த ஒளிபரப்பு இதழியலாளர், செய்தி வழங்குனர், ஆவணப்படத் தயாரிப்பாளர் ஆவார். இவர் பிபிசியின் உள்நாட்டு, வெளிநாட்டு தொலைக்காட்சி சேவைகளில் முதன்மை வழங்குனராக பணியாற்றியவர். எஸ்பிஎஸ் தொலைக்காட்சியில் பணியை ஆரம்பித்து, 2012 ஆம் ஆண்டில் பிபிசி தொலைக்காட்சியில் சேர்ந்தார். 2023 ஆம் ஆண்டு சூலை மாதத்தில் வெளியான அறிவிப்பில், யல்டா ஹக்கிம் பிபிசியிலிருந்து விலகி ஸ்கை நியூஸ் தொலைக்காட்சியில் சேரவிருப்பதாக தெரிவிக்கப்பட்டிருந்தது.

## ஆரம்ப கால வாழ்க்கையும் கல்வியும்
யல்டா ஆப்கானித்தானின் காபூல் நகரில் 26 சூன் 1983 அன்று பிறந்தார். யல்டா 6 மாத கைக்குழந்தையாக இருந்தபோது, சோவியத்-ஆப்கான் போர் காரணமாக இவரின் குடும்பம் நாட்டை விட்டு வெளியேறியது. ஆட்களை கடத்தும் குழு ஒன்றின் உதவிகொண்டு இக்குடும்பம் பாக்கித்தானில் நுழைந்தது. பாக்கித்தானில் இரண்டு ஆண்டுகள் வாழ்ந்த பிறகு, 1986 ஆம் ஆண்டு இந்தக் குடும்பம் ஆத்திரேலியாவிற்கு குடிபெயர்ந்தது.

மேற்கு சிட்னியின் பரமட்டா புறநகர்ப் பகுதியில் வளர்ந்த யல்டா, பரமட்டா நகரத்திலுள்ள மகர்துர் பெண்கள் உயர்நிலைப் பள்ளியில் கல்வி கற்றார். அங்கு வயலின் வசிப்பவராகவும், விளையாட்டு அணியின் தலைவராகவும், மாணவப் பிரதிநிதியாகவும் இருந்தார். பரமட்டா மேற்கு பொதுப் பள்ளியிலும் கல்வி கற்றார்.

2002-2004 காலகட்டத்தில் மக்குவாரி பல்கலைக்கழகத்தில் இளங்கலை (இதழியல்) படித்தார். இப்பல்கலைக்கழகத்தின் சங்கத்தில் நிர்வாகக் குழு உறுப்பினராகவும் செயலாற்றினார். 2005 ஆம் ஆண்டு, சிட்னியிலுள்ள மேக்லே கல்லூரியில் இதழியலில் பட்டயம் பெற்றார். 2007-2009 காலகட்டத்தில் விக்டோரியா மாநிலத்திலுள்ள மொனாஷ் பல்கலைக்கழகம் வழங்கும் இளங்கலை (இதழியல்) படிப்பை தொலைதூரக் கல்வி முறையில் தொடர்ந்தார். சிறப்பு ஒலிபரப்புச் சேவை வழங்கும் பயிற்சித் திட்டத்திலும் சேரும் வாய்ப்பும் யல்டாவிற்குக் கிடைத்தது.

பாரசீக மொழி, தாரி மொழி, இந்தி, உருது, பஷ்தூ மொழி ஆகிய மொழிகளைப் பேசக்கூடியவர். 2022 ஆண்டு நிலவரப்படி, மாண்டரின் மொழியை கற்றுக்கொண்டிருந்தார்.

## மேற்கோள்கள்

பகுப்பு:பிபிசி செய்தியாளர்கள்